𑐐𑑂𑐰𑐵𑐚𑐾𑐩𑐵𑐮𑐵

𑐐𑑂𑐰𑐵𑐚𑐾𑐩𑐵𑐮𑐵 𑐰𑐵 𑐐𑑂𑐰𑐵𑐚𑐾𑐩𑐵𑐮𑐵 𑐐𑐞𑐟𑐣𑑂𑐟𑑂𑐬 (𑐳𑑂𑐥𑐾𑐣𑐷 𑐨𑐵𑐲𑐵: República de Guatemala 𑐬𑐾𑐥𑐸𑐧𑑂𑐮𑐶𑐎𑐵 𑐡𑐾 𑐐𑑂𑐰𑐵𑐚𑐾𑐩𑐵𑐮𑐵 𑐩𑐢𑑂𑐫 𑐁𑐩𑐾𑐬𑐶𑐎𑐵𑐫𑑂 𑐀𑐰𑐳𑑂𑐠𑐶𑐟 𑐕𑐐𑐹 𑐐𑐞𑐟𑐣𑑂𑐟𑑂𑐬 𑐏𑑋 𑐠𑑂𑐰 𑐡𑐾𑐫𑑂𑐫𑐵 𑐄𑐟𑑂𑐟𑐬-𑐥𑐱𑑂𑐔𑐶𑐩𑐫𑑂 𑐩𑐾𑐎𑑂𑐳𑐶𑐎𑑀, 𑐡𑐎𑑂𑐲𑐶𑐞-𑐥𑐱𑑂𑐔𑐶𑐩𑐫𑑂 𑐥𑑂𑐬𑐱𑐵𑐣𑑂𑐟 𑐩𑐴𑐵𑐳𑐵𑐐𑐬, 𑐄𑐟𑑂𑐟𑐬-𑐥𑐹𑐬𑑂𑐰𑐫𑑂 𑐧𑐾𑐮𑐶𑐖 𑐰 𑐎𑑂𑐫𑐵𑐬𑐶𑐧𑐶𑐫𑐣 𑐳𑐵𑐐𑐬, 𑐰 𑐡𑐎𑑂𑐲𑐶𑐞-𑐥𑐹𑐬𑑂𑐰𑐫𑑂 𑐴𑑀𑐞𑑂𑐜𑐸𑐬𑐳 𑐰 𑐊𑐮 𑐳𑐵𑐮𑑂𑐨𑐵𑐡𑑀𑐬 𑐮𑐵𑑋 𑐐𑑂𑐰𑐵𑐚𑐾𑐩𑐵𑐮𑐵 𑐩𑐢𑑂𑐫 𑐁𑐩𑐾𑐬𑐶𑐎𑐵𑐫𑐵 𑐡𑐎𑑂𑐮𑐾 𑐀𑐥𑑂𑐰 𑐖𑐣𑐳𑑄𑐏𑑂𑐫𑐵 𑐡𑐹𑐐𑐸 𑐡𑐾𑐫𑑂 𑐏𑑋 𑐬𑐸𑐎𑑂𑐲 𑐐𑐸𑑄𑐔𑑂𑐰𑐎𑐵 𑐰 𑐖𑑂𑐰𑐵𑐮𑐵𑐩𑐸𑐏𑐷 𑐡𑐹𑐐𑐸 𑐠𑑂𑐰 𑐡𑐾𑐱𑐫𑑂 𑐩𑐢𑑂𑐫 𑐁𑐩𑐾𑐬𑐶𑐎𑐵𑐫𑐵 𑐊𑐎-𑐟𑐺𑐟𑐷𑐫𑐵𑑄𑐱 𑐩𑐣𑐸 𑐧𑐳𑑀𑐧𑐵𑐳 𑐫𑐵𑐂𑑋 𑐄𑐔𑑂𑐔𑐨𑐹𑐩𑐶𑐂 𑐀𑐰𑐳𑑂𑐠𑐶𑐟 𑐐𑑂𑐰𑐵𑐚𑐾𑐩𑐵𑐮𑐵 𑐣𑐐𑐬 (Ciudad de Guatemala 𑐳𑐶𑐄𑐡𑐵𑐡 𑐡𑐾 𑐐𑑂𑐰𑐵𑐚𑐾𑐩𑐵𑐮𑐵) 𑐡𑐾𑐫𑑂𑐫𑐵 𑐬𑐵𑐖𑐢𑐵𑐣𑐷 𑐰 𑐡𑐎𑑂𑐮𑐾 𑐟𑑅𑐢𑑄𑐐𑐸 𑐣𑐐𑐬 𑐏𑑋 𑐣𑐐𑐬𑐫𑐵 𑐖𑐣𑐖𑐷𑐰𑐣𑑄 𑐳𑐎𑐮 𑐡𑐾𑐫𑑂𑐫𑐵 𑐠𑐷-𑐠𑐷 𑐰𑐶𑐲𑐫𑐫𑑂 𑐥𑑂𑐬𑐨𑐵𑐰 𑐫𑐵𑑋

𑐮𑐵𑐟𑐶𑐣 𑐁𑐩𑐾𑐬𑐶𑐎𑐵𑐫𑐵 𑐩𑐾𑐩𑐾𑐐𑐸 𑐡𑐾𑐫𑑂𑐫𑐵 𑐟𑐸𑐮𑐣𑐵𑐫𑑂 𑐐𑑂𑐰𑐵𑐟𑐾𑐩𑐵𑐮𑐵𑐫𑑂 𑐁𑐡𑐶𑐧𑐵𑐳𑐷 𑐖𑐵𑐟𑐶𑐟𑐫𑐾𑐐𑐸 𑐖𑐣𑐳𑑄𑐏𑑂𑐫𑐵 𑐀𑐥𑑂𑐰 𑐡𑐸𑑋 𑐐𑑂𑐰𑐵𑐟𑐾𑐩𑐵𑐮𑐵𑐫𑑂 𑐁𑐥𑐵𑐮𑑄 𑐖𑐣𑐳𑑄𑐏𑑂𑐫𑐵 𑐩𑐵𑐫𑐵 𑐖𑐵𑐟𑐶𑐫𑐵 𑐩𑐣𑐸𑐟𑐫𑐾𑐐𑐸 𑐡𑐸𑑋 𑐩𑐵𑐫𑐵𑐟𑐫𑐾𑐐𑐸 𑐂𑐟𑐶𑐴𑐵𑐳𑐫𑑂 𑐠𑑂𑐰 𑐠𑐵𑐫𑑂 𑐕𑐐𑐹 𑐃𑐮𑐾 𑐳𑐩𑐺𑐡𑑂𑐢 𑐳𑐨𑑂𑐫𑐟𑐵𑐫𑐵 𑐠𑐵𑐫𑑂 𑐏𑑋 𑐡𑐾𑐫𑑂𑐫𑐵 𑐧𑐵𑐎𑐶 𑐖𑐵𑐟𑐶𑐂 𑐩𑐾𑐳𑑂𑐟𑐶𑐖𑑀, 𑐰𑐵 𑐫𑐸𑐬𑑀𑐥𑐷𑐫 𑐰 𑐁𑐡𑐶𑐧𑐵𑐳𑐷 𑐀𑐩𑐾𑐬𑐶𑐎𑐣 𑐟𑐫𑐾𑐐𑐸 𑐩𑐶𑐱𑑂𑐬𑐶𑐟 𑐖𑐵𑐟𑐶 𑐡𑐸𑑋 𑐠𑑂𑐰 𑐖𑐵𑐟𑐶 𑐐𑑂𑐰𑐵𑐟𑐾𑐩𑐵𑐮𑐵𑐫𑑂 𑐮𑐵𑐡𑐶𑐣𑑀 𑐣𑐵𑐩𑑄 𑐣𑐵𑑄𑐖𑐵𑑋

𑐐𑑂𑐰𑐵𑐚𑐾𑐩𑐵𑐮𑐵𑐫𑐵 𑐳𑑄𑐳𑑂𑐎𑐺𑐟𑐶 𑐥𑑂𑐬𑐵𑐔𑐷𑐣 𑐰 𑐣𑑂𑐴𑐸𑐐𑐸 𑐳𑑄𑐳𑑂𑐎𑐺𑐟𑐶𑐫𑐵 𑐩𑐶𑐱𑑂𑐬𑐞 𑐏𑑋 𑐠𑐣𑐫𑐵 𑐧𑐶𑐬𑐵𑐚𑐳𑑄𑐏𑑂𑐫𑐎 𑐁𑐡𑐶𑐧𑐵𑐳𑐷 𑐖𑐣𑐳𑑄𑐏𑑂𑐫𑐵𑑄 𑐠𑑅𑐐𑐸 𑐥𑑂𑐬𑐵𑐔𑐷𑐣 𑐬𑐷𑐟𑐶𑐬𑐶𑐰𑐵𑐖 𑐴𑐣𑐵 𑐰𑐫𑐵𑐔𑑂𑐰𑑄𑐐𑐸 𑐡𑐸𑑋 𑐐𑑂𑐰𑐵𑐟𑐾𑐩𑐵𑐮𑐵 𑐣𑐐𑐬 𑐰 𑐩𑐾𑐩𑐾𑐐𑐸 𑐣𑐐𑐬 𑐂𑐮𑐵𑐎𑐵𑐫𑐵 𑐎𑐾𑐣𑑂𑐡𑑂𑐬𑐫𑑂 𑐢𑐵𑑅𑐳𑐵 𑐁𑐢𑐸𑐣𑐶𑐎 𑐫𑐸𑐬𑑀𑐥𑐷𑐫 𑐰 𑐄𑐟𑑂𑐟𑐬 𑐀𑐩𑐾𑐬𑐶𑐎𑐣 𑐝𑐵𑑄𑐔𑐵𑐫𑐵 𑐖𑐷𑐰𑐣𑐫𑐵𑐥𑐣 𑐫𑐵𑐂𑐐𑐸 𑐫𑐵𑑋 𑐐𑑂𑐰𑐵𑐟𑐾𑐩𑐵𑐮𑐵𑐫𑐵 𑐄𑐔𑑂𑐔𑐨𑐹𑐩𑐶𑐫𑐵 𑐖𑐷𑐰𑐣𑐫𑑂 𑐩𑐵𑐫𑐵 𑐳𑑄𑐳𑑂𑐎𑐺𑐟𑐶𑐫𑐵 𑐥𑑂𑐬𑐨𑐵𑐰 𑐫𑐎𑑂𑐰 𑐡𑐸𑑋 𑐠𑑂𑐰 𑐠𑐵𑐳𑐫𑑂 𑐫𑐎𑑂𑐰 𑐁𑐡𑐶𑐧𑐵𑐳𑐷 𑐩𑐣𑐸 𑐕𑐸𑑄 𑐣𑑄 𑐕𑐸𑑄 𑐩𑐵𑐫𑐵 𑐨𑐵𑐲𑐵𑐟 𑐮𑑂𑐴𑐵𑐂𑐐𑐸, 𑐳𑐣𑐵𑐟𑐣𑐷 𑐢𑐬𑑂𑐩 𑐰 𑐐𑑂𑐬𑐵𑐩𑐷𑐞 𑐬𑐷𑐟𑐶𑐬𑐶𑐰𑐵𑐖 𑐥𑐵𑐮𑐣 𑐫𑐵𑐂𑐐𑐸 𑐰 𑐠𑑅𑐐𑐸 𑐖𑐵𑐟𑐷𑐫 𑐰𑐳 𑐰 𑐩𑐾𑐩𑐾𑐐𑐸 𑐴𑐳𑑂𑐟𑐱𑐶𑐮𑑂𑐥 𑐕𑑂𑐫𑐾𑐮𑐶𑐐𑐸 𑐫𑐵𑑋 𑐮𑐵𑐡𑐶𑐣𑑀 𑐰 𑐩𑐵𑐫𑐵 𑐳𑑄𑐳𑑂𑐎𑐺𑐟𑐶𑐫𑐵 𑐠𑑂𑐰 𑐳𑐴𑐧𑐵𑐳𑐳𑑂𑐠𑐵𑐣𑑄 𑐐𑑂𑐰𑐵𑐟𑐾𑐩𑐵𑐮𑐵𑐫𑐵 𑐳𑐩𑐵𑐖 𑐖𑐚𑐶𑐮 𑐡𑐫𑐾𑐎𑐹𑐐𑐸 𑐡𑐸𑑋 𑐠𑑂𑐰 𑐳𑐩𑐵𑐖𑐫𑑂 𑐟𑑅𑐩𑑂𑐴𑐶 𑐰 𑐡𑐬𑐶𑐡𑑂𑐬𑐟𑐫𑐾𑐐𑐸 𑐡𑐠𑐸𑐂 𑐫𑐎𑑂𑐰 𑐨𑐶𑐣𑑂𑐣𑐟𑐵 𑐡𑐸𑑋 𑐠𑑂𑐰 𑐰𑐶𑐨𑐵𑐖𑐣𑑄 𑐐𑑂𑐰𑐵𑐟𑐾𑐩𑐵𑐮𑐵𑐫𑐵 𑐂𑐟𑐶𑐴𑐵𑐳𑐫𑑂 𑐫𑐎𑑂𑐰 𑐥𑑂𑐬𑐨𑐵𑐰 𑐫𑐵𑑅𑐐𑐸 𑐏𑐣𑐾 𑐡𑐸𑑋

𑐐𑐸𑐫𑑆𑐵𑐟𑐾𑐩𑐵𑐮𑐵𑐫𑐵 𑐀𑐬𑑂𑐠𑐟𑐣𑑂𑐟𑑂𑐬 𑐁𑐥𑐵𑐮𑑄 𑐎𑐦𑐶, 𑐎𑐮𑐵, 𑐔𑐶𑐣𑐶 𑐰 𑐩𑐾𑐩𑐾𑐐𑐸 𑐧𑐸𑑃𑐖𑑂𑐫𑐵𑐫𑐵 𑐄𑐟𑑂𑐥𑐵𑐡𑐫𑑂 𑐣𑐶𑐬𑑂𑐨𑐬 𑐖𑐸𑑋 𑐡𑐾𑐱𑐫𑑂 𑐕𑐏𑐾 𑐫𑐎𑑂𑐰 𑐟𑑅𑐩𑑂𑐴𑐶 𑐩𑐣𑐸𑐟𑐫𑐾𑐳𑑄 𑐟𑑅𑐟𑑅𑐢𑑄𑐐𑐸 𑐂𑐳𑑂𑐚𑐾𑐚 𑐰𑐵 𑐖𑐩𑐶𑐣 𑐠𑑅𑐐𑐸 𑐡𑐫𑐾𑐎𑐵𑐟𑑅𑐐𑐸 𑐡𑐸 𑐢𑐵𑑅𑐳𑐵 𑐩𑐾𑐐𑐸 𑐠𑐵𑐳𑐫𑑂 𑐧𑐸𑑃𑐖𑑂𑐫𑐵𑐩𑐶 𑐰𑐶𑐱𑐾𑐲𑐫𑐵𑐣𑐵 𑐁𑐡𑐶𑐰𑐵𑐳𑐷𑐟 𑐳𑐶𑐎𑑂𑐎 𑐡𑐬𑐶𑐡𑑂𑐬 𑐀𑐰𑐳𑑂𑐠𑐵𑐫𑑂 𑐩𑑂𑐰𑐵𑐣𑐵𑐔𑑂𑐰𑑄𑐐𑐸 𑐡𑐸𑑋

𑐐𑑂𑐰𑐵𑐟𑐾𑐩𑐵𑐮𑐵 𑐳𑐣𑑂 𑑑𑑘𑑒𑑑 𑐳𑐵𑐮𑐫𑑂 𑐳𑑂𑐥𑐾𑐣𑑄 𑐳𑑂𑐰𑐟𑐣𑑂𑐟𑑂𑐬 𑐖𑐸𑐮𑑋

𑐮𑐶𑐢𑑄𑐳𑐵

𑐳𑑂𑐰𑐫𑐵𑐡𑐶𑐳𑑃
𑐀𑐩𑐾𑐬𑐶𑐎𑐵

पुचः:𑐡𑐾𑐫𑑂
पुचः:𑐡𑐾𑐫𑑂